钦定古今图书集成/方舆汇编/边裔典/第110卷 > 《春明梦馀录》 > 《明九边总一》
## 钦定古今图书集成/方舆汇编/边裔典/第110卷 > 《春明梦馀录》 > 《明九边总一》

初设辽东、宣府、大同、延绥四镇，继设宁夏、甘肃、蓟州
三镇。镇守皆武职大臣，提督皆文职大臣。又以山西
镇巡统驭偏头三关，陕西镇巡统驭固原，亦称“二镇”，
遂为九镇。弘治间，设总制于固原，联属陕西诸镇。嘉
靖间，设总督于偏、同，联属山西诸镇。

总镇一方者曰“镇守”，独守一路者曰“分守”，独守一城
一堡者曰“守备”，有与主将同处一城者曰“协守”，又有
备倭提督、提调、“巡视”等名。其官挂印专制者曰“总兵”，
次曰“副总兵”，曰“参将”，曰“游击将军。”旧制俱于公、侯、伯、
都督、都指挥等官内推举充任。

辽镇，　古幽、营二州。舜分冀北医无闾之地为幽州，
即今广宁之地。分青东北为营州，即今辽阳之地。东
至鸭绿江，西至山海关，一千四百六十里；南至旅顺
海口，北至开元城，一千七十里。元季时，为平章刘益、
高家奴分据。洪武初，奉表来归。四年置定辽卫。八年
改为辽东都司。十年革所属州县，设卫二十五。永乐
七年，于开元、辽阳复设“安乐、自在”二州，以处内附之
人，原额兵九万九千八百七十五员名。隆庆初，增九
万四千六百九十三员名。《万历》除逃故八万一千九
百九十四员名。《崇祯》主兵如万历之数，而新募及援
旅无定数。

蓟镇，　以三屯营居中，为本边重镇。东至山海关三
百五十里，西至黄花镇四百五十里。明太祖于古会
州地设大宁都司、营氏等卫，外山连联，与辽东宣府
东西并列，为外边。命魏国公徐达于内，西自古北口，
东至山海关，增修关隘，为内边。永乐初，因兀良哈三
卫部落内附，乃徙大宁都司于保定，置营屯等卫于
顺天，以大宁全地与之，后止守内边，人谓“外边”山势
连亘千里，山外连江环绕，为天设之险。原额兵七万
八千六百二十一员名。隆庆初，增十万七千八百一
十三员名。万历九年九万九千二百四十六员名。崇
祯一十二万七千七百一十八员名。

宣府　汉上谷地。明初，常忠武克元之上都，设开平
卫守之，置八驿。东则凉亭、沈阿、赛峰、黄崖四驿，接大
宁、古北口；西则柏州、威虏、明安、隰宁四驿，接独石。后
弃大宁，而兴和亦废。开平失据难守。宣德中，乃徙卫
于独石，弃地盖三百里。宣府山川纠纷，地险而狭，号
称易守。额兵一十二万六千三百九十五名。隆庆初，
增一十五万一千四百五十二员名。《万历》七万九千
三百员名。崇祯八万一百二十八员名。

“大同，　古云中地，东至枳儿岭，西至平卤城，川原平
衍。初设大同府，分封代王，外分东中、西三路，北设二
边拱卫镇城，皆称要害。况平卤城西连老营堡，与偏
关近河套中住牧之裔，才出套，便涉其境，故称重地。”
原额兵五万四千一百五十四员名。《隆庆》增一十三
万五千七百七十八员名。万历八万三千八百员名。
崇祯七万六千五百二十六员名。

山西　明初惟置大同镇，所以屏蔽山西。嘉隆以后，
丰州、三降城既入板升，东胜河套又归吉囊，故偏头、
宁武、雁门三关称重镇焉。额兵二万七千五百四十
七员名，《隆庆》四万七千一百八十一员名，《万历》五万
七千六百一十一员名，《崇祯》五万三千五百二十三
员名。

榆林　旧治在绥德卫，弃米脂鱼河等处于外，几三
百里，故外警时闻。成化九年，都御史余子俊建议，“徙
镇榆林堡。襟喉既据，内地遂安。但其地逼近河套，虽
有边墙，然东自清水营，西至定边营，实为冲要。原额
兵四万九千二百五十员名。《隆庆》增八万一百九十
六员名。《万历》五万一千六百一十一员名。《崇祯》四万
五千一百四十员名。”

“宁夏、　朔方、河西之地，即古夏州也。南北仅百里，东
西二百馀里。明初立宁夏府，洪武五年废之，徙其民
于陕西。九年复设宁夏等五卫于上郡。东南距河，西
北距贺兰山。盖四塞之地，内有汉唐二渠，引水灌田，
足称富庶，亦陕之乐土也。所隶贺兰山后，外患时闻，
而花马池、盐川东西三百里，地势平漫。兴武营、灵州
一”带，又河套侵犯必由之路。原额兵三万七百八十
七员名。《隆庆》七万一千六百九十三员名。万历三万
七千八百三十七员名。崇祯二万五千一百六十七
员名。

甘肃　一线之路，孤悬千五百里，西控西域，南隔羌戎，北遮亦不剌、瓦剌二家。洪武九年，设甘州等五卫
于张掖，设肃州卫于酒泉，设西宁卫于湟州，又设镇
蕃、庄浪二卫，又于金城设兰州卫，皆置将屯兵拒守。
西蕃种类不一，洮河、西宁一带附近蕃族，以茶马羁
縻，其馀远蕃，止令通贡上达。元人之后，为亦不剌所
据。“哈密诸蕃卫，本中国藩屏，为吐鲁蕃所破。原额兵
一万八千五十六员名，西宁卫八千五百员名，凉州
卫一万八百五十员名，镇蕃卫四千九十员名，永昌
卫八百三十二员名，甘州卫三万三千八百九十四
员名，山丹卫八千五百八十二员名，肃州卫一万一
千二百六十七员名。《崇祯》全镇兵四万”五百四十八
员名。

固原镇，　固原开城县地也。成化以前，河套未盛，但
以陜西巡抚、总兵提镇此边，自弘治十四年《火筛》入
掠之后，遂为冲要。十五年，兵部议奏设总制于固原，
推用户部尚书秦纮，以副都御史住札此城，于是始
改立州卫，以固、靖、甘、兰四卫隶之。嘉靖十八年，因主
事许论议，以总制移镇花马池，仍以陜西巡抚、总兵
提镇此边，额兵二万八千八百三十员名，《隆庆》七万
一千九百一十八员名，《万历》五万五千二百员名，崇
祯五万九千八百三十员名。

“河套。”　余按：西北之边，自大同偏关以及宁、固，无处
不备。若河套增戍糜饷，国家物力大耗于此矣。按明
太祖命李文忠西略丰州，遂即胜州，城东胜，以统套
内一十二县。故正统以前犹守之。正统以后，都督王
顺遮筑榆林城于上郡，仅足蔽延安、绥德而已。套内
之朔方、河西，尽捐以畀吉曩父子，兼严嵩计杀曾铣、
夏言，后遂无敢议复套者。李杰《备边疏》云：“汉元朔中，
取河南内地，因河为固。唐张仁愿筑受降三城，渡河
而军，虽有寇盗，关陇不摇。今也受降既废，内地亦虚，
自撤藩篱，任其出入。由是延绥以至宁夏，千馀里之
间，无非受敌之处。虽曰屯戍相望，然彼聚而攻，我散
而守，欲以制胜，不亦难乎？为今之计，纵”未能北循受
降，据贼心腹，亦须乘其空虚，遣兵搜括。按《汉遗规》，阻
河而守，虽极劳费于一时，终获安宁于悠久。议者必
曰：“自宋以来，兹地久旷，悬隔内郡，应援实难。然元朔
之前，此地不旷乎？何以能立郡也？汉唐以来，不皆守
此乎？何以不陷于贼也？此诚要害之地，其可失乎？”